༄༅། །བླ་མ་ཀརྨ་གུ་རུའི་བརྒྱུད་འདེབས་བཞུགས་སོ། །
༄༅༅། །ཕུལ་བྱུང་བདེ་ཆེན་ཀློང་དུ་གཡོ་མེད་ལས། །ནག་ཕྱོགས་བདུད་སྡེ་
འཇོམས་ཕྱིར་ཁྲོས་པའི་གར། །སྟོན་མཛད་བཅོམ་ལྡན་ཀརྨ་ཧེ་རུ་ཀར། །གསོལ་
བ་འདེབས་སོ་འགལ་རྐྱེན་བར་གཅོད་སོལ། །ལོག་པར་འཁུ་བའི་འབྱུང་པོའི་རྒྱལ་
མཚན་ཀུན། །ཅིག་ཅར་སྙོལ་བའི་འཕྲིན་ལས་ལྷའི་འཁོར་ལོའི། །དྲག་སྔགས་གྲུབ་
པའི་མཐུ་ལྡན་པྲ་ཧསྟི། །གསོལ་བ་འདེབས་སོ་འགལ་རྐྱེན་བར་གཅོད་སོལ། །དུས་
གསུམ་རྒྱལ་བ་ཀུན་གྱི་གསང་བ་གསུམ། །བགྲང་ཡས་སྤྲུལ་པའི་གར་གྱིས་རྣམ་རོལ་
བ། །ཚེ་དབང་རིགས་འཛིན་པདྨ་ཀ་ར་ལ། །གསོལ་བ་འདེབས་སོ་འགལ་རྐྱེན་བར་
གཅོད་སོལ། །ལྗོངས་འདིར་ཐེག་མཆོག་བཀའ་ཡི་བསྡུ་བ་པོར། །བདེ་བའི་དཔལ་
སྟེར་ཡེ་ཤེས་མཁའ་འགྲོ་མ། །མི་ཡི་སྲིད་པའི་ཟོལ་བརྟེན་འཚོ་རྒྱལ་ལ། །གསོལ་
བ་འདེབས་སོ་འགལ་རྐྱེན་བར་གཅོད་སོལ། །འཇམ་དཔལ་རྡོ་རྗེའི་ཐུགས་རྗེའི་
རྣམ་རོལ་ལས། །བོད་ཡུལ་རྒྱལ་པོའི་ཚུལ་གྱིས་རྒྱལ་བའི་བསྟན། །རྒྱས་མཛད་
ཚངས་པ་ལྷ་ཡི་མེ་ཏོག་ལ། །གསོལ་བ་(༢ན)འདེབས་སོ་འགལ་རྐྱེན་བར་གཅོད་
སོལ། །གང་གི་སྐྱེ་སྤྲུལ་ཟློས་གར་གྲངས་མེད་ལས། །མ་རུངས་ལོག་འདྲེན་ཀུན་འདུལ་
ཟབ་མོའི་གཏེར། །ལུང་བསྟན་དུས་བཞིན་སྒོ་འབྱེད་དབང་པོའི་སྡེར། །གསོལ་བ་
འདེབས་སོ་འགལ་རྐྱེན་བར་གཅོད་སོལ། །མཐའ་ཀླས་ངེས་གསང་རྒྱ་མཚོའི་ཚོགས་
སྤྱི་དང༌། །ཁྱད་པར་ཚུལ་འདིའི་བཀའ་བབས་དཔྲལ་བའི་ངོས། །སྐྱེ་བའི་རྟགས་
ཀྱིས་ངོ་མཚར་རིགས་འཛིན་ཆེར། །གསོལ་བ་འདེབས་སོ་འགལ་རྐྱེན་བར་གཅོད་
སོལ། །མི་བཟད་གསང་བ་དྲག་པོའི་གཞལ་མེད་དུ། །ཟབ་མོའི་ཆོས་ཀྱི་བཀའ་བབས་
རིག་སྔགས་འཆང༌། །མཐུ་སྟོབས་རྒྱ་མཚོའི་དཔལ་གྱུར་རྡོ་རྗེ་འཛིན། །གསོལ་བ་
འདེབས་སོ་འགལ་རྐྱེན་བར་གཅོད་སོལ། །མཐའ་ཡས་ཐེག་པ་མཆོག་གི་ཆོས་ཚུལ་
2

བླ་མ་ཀརྨ་གུ་རུའི་བརྒྱུད་འདེབས། ༼༢༥༽
་པའི་
ཀུན། །རྗེན་པར་སྟོན་མཛད་དཔལ་ལྡན་ཀུན་ཏུ་བཟང༌། །བཤེས་གཉེན་གཟུགས་
ཅན་རྩ་བའི་བླ་མ་ལ། །གསོལ་བ་འདེབས་སོ་འགལ་རྐྱེན་བར་གཅོད་སོལ། །གཡས་
རུ་གཙང་རོང་ཁམ་བུ་ལུང་ཞེས་པར། །མི་ཕྱེད་སྲ་བའི་རྒྱས་(༢བ)བསྡམས་གསང་
བའི་གཏེར། །གནས་ཆོས་བཀའ་ཡི་སྲུང་མར་བཅས་པ་ལ། །གསོལ་བ་ འདེབས་
སོ་འགལ་རྐྱེན་བར་གཅོད་སོལ། །རྫས་སྔགས་ཏིང་འཛིན་བཅས་པའི་རྟེན་འབྱུང་
གིས། །འཕྲིན་ལས་དྲག་པོའི་སྲོག་གཏད་ཡོངས་ཐོབ་པས། །སྲུང་བཟློག་བསད་
ལས་ཀུན་སྒྲུབ་པ་ལ། །ནམ་ཡང་ཐོགས་པ་མེད་པའི་མཐུ་ལྡན་ཤོག །འཇའ་ཚོན་ལྟར་
བཀྲ་སྣང་སྟོང་ལྷ་ཡི་སྐུ། །མ་འདྲེས་གསལ་བར་འཆར་བའི་ང་རྒྱལ་གྱིས། །ཐ་མལ་
ཞེན་བཟློག་འཕུང་བྱེད་འདྲེ་སྲིན་ཀུན། །ལྟ་བར་བཟོད་དཀའི་ནུས་མཐུ་ཐོབ་པར་
ཤོག །མི་འཇིགས་རྡོ་རྗེའི་ལྟེ་བར་སྔགས་འཕྲེང་གི། །འཁོར་ལོ་དུས་ཀྱི་མེ་ལྕེ་ལྟ་བུའི་
འོད། །བརྗོད་བྲལ་ང་རོ་དྲག་པོས་བདུད་དཔུང་ཚོགས། །ཐལ་བར་བརླག་པའི་རིག་
སྔགས་འགྲུབ་པར་ཤོག །སྣང་ཞིང་སྲིད་པའི་ཆོས་ཀུན་སེམས་ཀྱི་ཀློང་། །རང་སར་
གྲོལ་བའི་ལྷུན་གྲུབ་ཀུན་ཏུ་བཟང༌། །གདོད་ནས་འཁྲུལ་མ་མྱོང་བའི་གནས་ལུགས་
ཀྱིས། །རང་སེམས་སངས་རྒྱས་རྗེན་པར་མཐོང་བར་ཤོག །མདོར་ན་རྩ་གསུམ་ལྷ་ཡི་
འཁོར་ལོ་ཡི། །དུས་ལས་གཡེལ་བ་མེད་པའི་ཐུགས་རྗེའི་མཐུས། །དགྲ་བགེགས་ལོག་
འདྲེན་སྡེ་ལས་རྣམ་རྒྱལ་ཞིང༌། །ཀ་དག་ཡེ་གྲོལ་ཀུན་བཟང་འགྲུབ་གྱུར་ཅིག །ཅེས་
མི་ཉག་བྱང་པ་གཏེར་སྟོན་ཆོས་རྒྱལ་དབང་པོའི་སྡེས་རོང་ཁམ་བུ་ལུང་ནས་བཞེས་
པའི་ཟབ་གཏེར་བླ་མ་ཀརྨ་གུ་རུའི་བརྒྱུད་འདེབས་འདི་འང་བྲག་སྣ་ཆོས་རྗེ་ཨོ་རྒྱན་
བློ་བཟང་བསྟན་འཛིན་གྱིས་བསྐུལ་བའི་ངོར། ཟ་ཧོར་གྱི་བཙུན་པ་ངག་དབང་བློ་
བཟང་རྒྱ་མཚོ། མིང་གཞན་(༣ན)ཟིལ་གནོན་དྲག་རྩལ་རྡོ་རྗེས་ཤིང་སྤྲེལ་ཟླ་བའི་ཚེས་
བཅུ་ལ་འོལ་དགའ་རྩེར་སྦྱར་བའོ།།
3